open-index/open-wikipedia-markdown huggingface dataset:
Joonas Toivanen

**Joonas Toivanen** (s. 2. huhtikuuta 1991 Varkaus) on suomalainen entinen jääkiekkoilija. Hän oli pelipaikaltaan keskushyökkääjä, mutta Toivanen osasi pelata myös laidassa. Hän pelasi kaksi SM-liigaottelua Kalevan Pallossa kaudella 2010–2011, mutta suurimman osan urastaan Toivanen pelasi kuitenkin Mestiksessä edustaen Savonlinnan Pallokerhoa, TUTO Hockeya ja Espoo Unitedia. Hän toimi SaPKon kapteenina kaudella 2015–2016. Toivanen pelasi urallaan myös yhden kauden Saksassa. Hän toimii nykyään SaPKon edustusjoukkueen päävalmentajana.

## Ura
Toivanen on varkauslaisen Warkiksen kasvatti. Hän siirtyi B-juniori-ikäisenä Kalevan Palloon kaudeksi 2007–2008. Toivanen teki SM-liigadebyyttinsä 30. marraskuuta 2010 vieraissa Helsingin IFK:ta vastaan. Hänet merkittiin KalPan kolmosketjuun Tapio Laakson ja Timo Salon viereen. Toivanen sai ottelussa jääaikaa 6.38 minuuttia. Hän pelasi kauden aikana kaksi SM-liigaottelua. Toivanen pelasi kuitenkin pääosan kaudesta KalPan A-nuorissa. Hän toimi joukkueen varakapteenina ja oli tehoilla 6+25=31 KalPan paras pistemies ja syöttäjä. Toivanen voitti myös koko kevään 2011 karsintasarjan piste- ja syöttöpörssin tehoilla 5+12=17.

Kaudeksi 2011–2012 Toivanen siirtyi vuoden mittaisella sopimuksella Savonlinnan Pallokerhoon. Hänen tulokaskautensa toi siellä 38 runkosarjaottelussa tehot 3+5=8 sekä viidessä playoff-ottelussa yhden syöttöpisteen. Maaliskuussa 2012 Toivanen teki vuoden mittaisen jatkosopimuksen joukkueen kanssa.

Kaudella 2013–2014 SaPKossa pelasi myös toinen Joonas Toivanen; A-nuorista nostettu 1995-syntynyt täyskaima pelasi vanhemman Joonaksen kanssa 8. tammikuuta 2014 vieraissa Kajaanin Hokkia vastaan. Kaudeksi 2015–2016 Toivanen nimettiin SaPKon kapteeniksi. Hän oli joukkueen kolmanneksi paras pistemies tehoilla 10+23=33.

Toivanen siirtyi kaudeksi 2016–2017 vuoden mittaisella sopimuksella TUTO Hockeyn riveihin. Hänet nimettiin joukkueen varakapteeniksi. Kaudeksi 2017–2018 Toivanen siirtyi jatkamaan Mestis-uraansa vuoden mittaisella sopimuksella Espoo Unitedin riveihin. Kaudeksi 2018–2019 hän palasi vuoden mittaisella sopimuksella Savonlinnan Pallokerhoon. Toivanen nimettiin joukkueen varakapteeniksi.

Kauden 2019–2020 kynnyksellä, syyskuussa 2019 Toivanen siirtyi vuoden mittaisella sopimuksella Suomi-sarjajoukkue Kiekko-Espooseen. Lokakuussa hän kuitenkin jätti joukkueen ja siirtyi Saksan kolmanneksi korkeimmalle sarjatasolle Oberliga-joukkue EHC Erfurtiin. Joukkue hankitti Toivasen alustavasti neljän viikon mittaisella sopimuksella paikkaamaan Michal Važanin vakavaa loukkaantumista. Marraskuussa hänen sopimustaan jatkettiin kauden 2019–2020 loppuun. Syyskuussa 2020 Toivanen palasi loppukauden 2020–2021 kattavalla sopimuksella kasvattajaseuransa Warkiksen II-divisioonajoukkueeseen. Hän oli tehoilla 8+16=24 joukkueen paras pistemies ja syöttäjä sekä jakoi sisäisen maalipörssin voiton Joona Kolehmaisen kanssa. Toivanen lopetti pelaajauransa kevääseen 2021.

Toivanen nimettiin kaudeksi 2021–2022 SaPKon U20 Mestisjoukkueen vastuuvalmentajaksi.

## Tilastot

## Lähteet
*
*
*

### Viitteet
Prahan pörssi

**Prahan pörssi** (**PSE**) ( eli *BCPP*) on Tšekin tasavallan arvopaperikaupan päämarkkinapaikka ja syyskuusta 2005 lähtien Keski- ja Itä-Euroopan toiseksi suurin arvopaperipörssi. Vaikkakin Prahan ensimmäinen pörssi avattiin 1871, nykyisen PSE:n kaupankäynti alkoi 6. huhtikuuta 1993. Pörssin suurin omistaja on Wiener Börse AG, joka omistaa pörssistä 99,543&nbsp;%.

Vuoden 2024 lopussa Prahan pörssissä oli listattuna 61 yhtiötä.

## Lähteet

## Aiheesta muualla

* Viralliset verkkosivut
Bahianvireo

**Bahianvireo** (*Hylophilus amaurocephalus*) on eteläamerikkalainen varpuslintu. Sen esiintymisalue käsittää Brasilian koillisosan Piauísta etelään. Lajia tavataan myös Boliviassa. Alexander von Nordmann kuvaili lajin holotyypin Bahian ja Minas Geraisin rajaseudulta vuonna 1835.

## Lähteet
Harmaarintavireo

**Harmaarintavireo** (*Hylophilus semicinereus*) on eteläamerikkalainen varpuslintu. Sen esiintymisalue käsittää pääasiassa Amazonian alueen Etelä-Venezuelasta Koillis-Peruun, Luoteis- ja Pohjois-Brasiliaan sekä Koillis-Boliviaan. Lajista tunnetaan kolme alalajia. Philip Lutley Sclater ja Osbert Salvin kuvailivat lajin holotyypin Parán osavaltion Belémistä vuonna 1867.

## Lähteet
Irlannin pörssi

**Euronext Dublin** (aiemmin **Irlannin pörssi**, lyh. **ISE**, ) on Irlannin merkittävin arvopaperipörssi.

## Historia
Pörssi perustettiin vuonna 1793 ja tunnustettiin lailliseksi 1799, kun Irlannin parlamentti hyväksyi (Dublinin) pörssilain. Dublinin pörssi muutti nimensä Irlannin pörssiksi (ISE) vuonna 1971 ja siihen yhdistyi Corkin pörssi sekä *Provincial Brokers Stock Exchangen* irlantilaiset jäsenet. Irlannin pörssi puolestaan yhdistyi jo vuonna 1973 brittiläisten pörssien kanssa muodostaen *The Stock Exchangen*, joka muutti nimensä vuonna 1987 muotoon *International Stock Exchange of the United Kingdom and Republic of Ireland Limited*.

Irlannin pörssi itsenäistyi jälleen vuonna 1995 ja toimi itsenäisenä aina vuoteen 2018 saakka, kunnes Euronext osti sen noin 137 miljoonan euron kauppahinnalla. Samalla pörssi otti maaliskuussa 2018 käyttöön nimen *Euronext Dublin*.

## Katso myös
* Luettelo Dublinin pörssissä noteeratuista yhtiöistä

## Lähteet

## Aiheesta muualla
* Euronext Dublin
Kultarintavireo

**Kultarintavireo** (*Hylophilus muscicapinus*) on eteläamerikkalainen varpuslintu. Sen esiintymisalue käsittää pääasiassa Amazonian alueen Etelä- ja Itä-Venezuelasta Guyanaan, Surinameen, Ranskan Guayanaan, Brasiliaan sekä Koillis-Boliviaan. Lajista tunnetaan kaksi alalajia. Philip Lutley Sclater ja Osbert Salvin kuvailivat lajin holotyypin Ranskan Guyanasta vuonna 1873.

## Lähteet
Oliivivyövireo

**Oliivivyövireo** (*Hylophilus thoracicus*) on eteläamerikkalainen varpuslintu. Sen esiintymisalue käsittää pääasiassa Amazonian alueen Kaakkois-Kolumbiasta Brasiliaan ja Pohjois-Boliviaan. Lajista tunnetaan kolme alalajia. Coenraad Jacob Temminck kuvaili lajin holotyypin Rio de Janeirosta vuonna 1822.

## Lähteet
Käsikanuuna

**Käsikanuuna** on varhainen ampuma-ase. Ruutia käyttävien käsiaseiden historia alkoi 1200-luvun puolivälistä. Nämä ensimmäiset aseet olivat pronssista tai raudasta valettuja käsikanuunoita. Ne ladattiin ruudilla ja lyijykuulilla, ja laukaistiin hehkuvalla raudalla tai palavalla luntulla koskettamalla. Toisinaan laukaisun suoritti tämän varsinaisen ampujan avustaja.

Näiden käsikanuunoiden käyttömahdollisuudet olivat hyvin rajalliset. Ne olivat epätarkkoja, hitaita ladata ja hankalia kuljettaa. Niihin saatettiin kiinnittää erilaisia tukia tarkkuuden parantamiseksi ja usein ne olikin kiinnitetty peitsiin. 

Käsikanuunoiden tehokas käyttöetäisyys oli korkeintaan muutamia kymmeniä metrejä. Räjähtäneistä aseista peräisin olevat sirpaleet todistavat myös sen, että niiden käyttö saattoi olla melkoinen turvallisuusriski.

## Katso myös
* Hakapyssy

## Lähteet
*
Sigurd Vestad

**Sigurd Vestad** (31. heinäkuuta 1907 Trysil – 17. tammikuuta 2001 Trysil) oli norjalainen maastohiihtäjä.

Vestad osallistui talviolympialaisiin kerran: Lake Placidissa 1932 hän oli 50 kilometrillä viides. Vuoden 1935 MM-kilpailuissa Vestad oli 18 kilometrillä neljäs häviten pronssimitalistille 26 sekuntia.

Vuonna 1933 Vestad voitti Norjan mestaruuden 17 kilometrillä ja Holmenkollenin 50 kilometrin hiihdon harvinaisen suurella, yli kahdeksan minuutin erolla toiseksi tulleeseen. Samana vuonna hänet palkittiin kaikkien aikojen ensimmäisellä Aftenpostenin kultamitalilla (vuoden paras norjalainen urheilusuoritus).

## Lähteet
* 
* Sigurd Vestad – Sports Reference LLC.
Planimetri

**Planimetri** on pinta-alan määrittämiseen käytetty mittalaite. Planimetrissä on mittakärki, joka kuljetetaan mitattavan alueen ympäri sen reunaviivaa pitkin.

Tavallisin laitemalli on napaplanimetri eli polaariplanimetri. Sen osat ovat napa, napavarsi, mittapyörä, piirrosvarsi ja piirroskärki tai -luppi. Napa pysyy mitattaessa paikallaan kun kärki kulkee pitkin kuvion reunaviivaa. Mittarullan asteikolla oleva sen pyörimä määrä osoittaa tällöin alueen pinta-alan.

Muita laitteita ovat lineaariplanimetri, rullaplanimetri sekä tarkkuusplanimetri, jossa tarkkuus voi olla 2 ‰. Radiaaliplanimetrillä ei mitata pinta-alaa vaan napakoordinaatistossa piirretyn käyrän keskiordinaatta.

## Lähteet

## Aiheesta muualla
Caspar Oimoen

**Caspar Aslaksen Oimoen** (synt. **Kasper Aslaksen Øimoen**, 8. toukokuuta 1906 Etnedal, Norja – 28. heinäkuuta 1995 Portland, Oregon, Yhdysvallat) oli norjalaissyntyinen, Yhdysvaltoja edustanut mäkihyppääjä.

Vuonna 1923 Norjasta Yhdysvaltoihin muuttanut Oimoen osallistui kahdesti talviolympialaisiin. Lake Placidissa 1932 Oimoenin toinen hyppy oli kierroksen toiseksi pisin, ja lopullinen sijoitus viides. Garmisch-Partenkirchenissa 1936 Oimoen oli 13:s.

Oimoen voitti Yhdysvaltain mestaruuden kolmasti. Vuonna 1963 hänet hyväksyttiin Yhdysvaltain hiihtolajien hall of fameen.

## Lähteet
* 
* Caspar Oimoen – Sports Reference LLC.
Mohamed El Yamani

**Mohamed El Yamani** (, s. 1. tammikuuta 1982 Egypti) on egyptiläinen jalkapalloilija, pelipaikaltaan hyökkääjä.

Yamani siirtyi belgialaiseen Standard Liègeen vuonna 1998. Hän vakuutti seurassa otteillaan ja oli hyvin lähellä siirtoa italialaiseen Juventukseen. Siirto kariutui kuitenkin, kun Yamani joutui vakavaan auto-onnettomuuteen Kairossa. Yamani voitti Standard Liègessä pelatessaan kerran Belgian cupin. Yamani siirtyi lainasopimuksella KV Mecheleniin kauden 2003 alussa. 

Toukokuussa 2004 El Yamani palasi Egyptiin Zamalekiin. Hän pelasi tämän jälkeen Egyptin valioliigassa Ismaily SC:ssä ja Union Alexandriassa sekä kakkostason El Shamsissa. Hän kävi Veikkausliigassa pelaavan KuPSin testissä tammikuussa 2011, mutta ei saanut sopimusta. 

Yamani oli Egyptin juniorimaajoukkueen vakionimiä seuran voittaessa pronssia nuorten MM-kilpailuista 2001. Hän teki turnauksessa neljä maalia ja voitti hopean kengän. Yamani debytoi Egyptin maajoukkueessa marraskuussa 2002 Nigeriaa vastaan ja teki samassa ottelussa maalin. Hän on pelannut kaksi A-maaottelua.

## Saavutukset

* Pronssia alle 20-vuotiaiden MM-kisoissa 2001
* Belgian cupin finaalissa vuosina 1999 ja 2000 (Standard Liège)

## Lähteet
Tomáš Tatar

**Tomáš Tatar** (s. 1. joulukuuta 1990 Ilava, Tšekkoslovakia) on slovakialainen jääkiekkoilija, joka pelaa Sveitsin National League-joukkue EV Zugissa. Tatar on Detroit Red Wingsin 3. kierroksen varaus . Pienehkön Tatarin vahvuudet ovat hyökkäyspelissä.

## Ura
Tatar aloitti jääkiekon HK Dubnican joukkueessa. Hän siirtyi sieltä 17-vuotiaana kaudeksi 2007–2008 HK Dukla Trenčín A-nuoriin. Tatar voitti tehoilla 41+35=76 Slovakian A-nuorten runkosarjan piste- ja maalipörssin. Hän siirtyi kaudeksi 2008–2009 pelaamaan HKm Zvolenin joukkueeseen ja tulokaskausi Slovakian Extraliigassa toi 48 runkosarjaottelussa tehot 7+8=15. 

Detroit Red Wings varasi Tatarin 60. pelaajana kesällä 2009. Hän oli varaustilaisuuden toisena varattu slovakialaispelaaja Richard Pánikin jälkeen.  Tatarin varasi myös KHL-joukkue SKA Pietari ensimmäisellä kierroksella 15. pelaajana sekä OHL-joukkue Kitchener Rangers kuudentena pelaajana . Elokuussa 2010 Rangers kuitenkin kauppasi hänen oikeudet Plymouth Whalersille, mutta Tatar teki kolmivuotisen tulokassopimuksen Red Wingsin kanssa ja siirtyi jo ennen ensimmäistäkään OHL-ottelua AHL-joukkue Grand Rapids Griffinsiin syyskuussa. Hän pelasi siellä koko kauden ja teki 58 runkosarjaottelussa tehot 16+16=32.

Tatar teki NHL-debyyttinsä kaudella 2010–2011. Hän pelasi ensimmäisen NHL-ottelunsa 31. joulukuuta 2010 New York Islandersia vastaan ja teki debyytissään myös maalin Dwayne Rolosonin taakse. Yhteensä Tatar pelasi kauden aikana yhdeksän NHL-ottelua. AHL:n puolella hän teki 70 runkosarjaottelussa tehot 24+33=57, joilla Tatar oli Griffinsin toiseksi paras pistemies Ilari Filppulan jälkeen sekä Francis Parén kanssa joukkueen toiseksi paras maalintekijä Jamie Tardifin jälkeen.

Siirtotakarajalla helmikuussa 2018 Tatar siirtyi laajennusjoukkue Vegas Golden Knightsiin kolmea varausvuoroa vastaan. 

Syyskuussa 2018 Tatar siirtyi Montreal Canadiensiin osana kauppaa, jossa Max Pacioretty siirtyi Vegasiin vaihdossa Tatariin, Nick Suzukiin ja toisen kierroksen varausvuoroon 2019.

Elokuussa 2020 Tatar teki vapaana agenttina New Jersey Devilsin kanssa kaksivuotisen ja yhteensä yhdeksän miljoonan dollarin arvoisen sopimuksen.

Syyskuussa 2023 Tatar siirtyi vapaana agenttina yksivuotisella ja 1,5 miljoonan dollarin arvoisella sopimuksella Colorado Avalancheen.

Joulukuussa 2023 Avalanche kauppasi Tatarin Seattle Krakeniin vaihdossa viidennen kierroksen varausvuoroon vuoden 2024 varaustilaisuudessa.

Heinäkuussa 2024 Tatar palasi vapaana agenttina Devilsiin vuoden mittaisella ja 1,8 miljoonan dollarin arvoisella sopimuksella.  

Kaudeksi 2025–2026 Tatar siirtyi kaksivuotisella sopimuksella Sveitsin National League-joukkue EV Zugiin.

## Maajoukkue

Tatar pelasi alle 20-vuotiaiden MM-kilpailuissa vuosina 2009 ja 2010. Hän oli vuoden 2009 turnauksessa tehoilla 7+4=11 neljänneksi paras pistemies Venäjän Nikita Filatovin ja Yhdysvaltain Jordan Schroederin kanssa sekä kolmanneksi paras maalintekijä.

Tatar pelasi vuonna 2010 myös miesten MM-kilpailuissa 19-vuotiaana. Hän teki turnauksessa kaksi maalia. Vuoden 2012 MM-kilpailuissa Tatar voitti hopeaa.

## Tilastot

## Lähteet
*
*
*

### Viitteet
Dylan Vox

**Dylan Vox** (s. ) on yhdysvaltalainen televisio- ja elokuvanäyttelijä. Dylan Vox on näytellyt muun muassa itseään tositelevisiosarjassa Fight for Fame, Titanic II kapteeni Dwayne Stevenia sekä taiteilijanimellä **Brad Benton** homoeroottisissa elokuvissa. Dylan Vox on ollut yli 12 kertaa ehdolla GayVN Awards-palkinnon saajaksi sekä yli 15 kertaa Grabby Awards-palkinnon saajaksi. Vuosina 2004 ja 2005 Dylan Vox palkittiin parhaasta miessivuosasta GayVN Awardseissa.

## Lähteet
Goran Stevanović

**Goran Stevanović** (, s. 27. marraskuuta 1966) on serbialainen jalkapallovalmentaja ja entinen keskikenttäpelaaja.

## Ura pelaajana

Stevanović aloitti pelaajauransa 1983 FK Partizanissa. Hän edusti belgradilaisseuraa kahdeksan vuoden ajan ja pelasi seuran paidassa 151 liigaottelua. Läpimurtonsa seuran pelaavaan kokoonpanoon hän teki kaudella 1985–1986, jolloin seura voitti Jugoslavian mestaruuden. Stevanović kuului vakiokalustoon myös Partizanin uusiessa mestaruuden seuraavalla kaudella. Hän voitti Partizanin kanssa myös cup-mestaruuden 1989. Stevanović jätti Partizanin Jugoslavian hajoamissotien alkaessa 1991 ja siirtyi monen pelaajan tavoin Espanjaan. Hän edusti kaksi kautta CA Osasunaa, mutta jäätyään kaudella 1992–1993 vähälle peliajalle hän jätti seuran kesällä 1993.

Stevanovićin ura jatkui Portugalissa, jossa hän edusti SC Farensea, Vitória Setúbalia, SC Campomaiorensea ja CF Uñiaoa. Portugalista Stevanović siirtyi Kreikkaan 1997, mutta peliaikaa ei enää juurikaan tullut. Hän pelasi Veriassa ja Panelefsiniakosissa, kunnes lopetti uransa 1999.

Jugoslavian maajoukkueessa Stevanović pelasi yhden maaottelun vuonna 1985.

### Meriitit pelaajana

* Jugoslavian mestaruus (2): 1986, 1987
* Jugoslavian cup: 1989

## Ura valmentajana

Valmennusuransa Stevanović aloitti 2001 FK Čukarički Stankomissa. Hän valmensi myös FK Železnikiä kunnes siirtyi kesäkuussa 2003 Ilija Petkovićin apuvalmentajaksi Serbia ja Montenegron maajoukkueeseen. Kaksikko johdatti maan MM-kisoihin 2006, mutta tien katkettua jo lohkovaiheeseen Petković ryhmineen sai potkut. 

Joulukuussa 2007 Stevanovićista tuli Slaviša Jokanovićin apuvalmentaja FK Partizanissa. Kaksikko valmensi seuran Serbian kahteen perättäiseen Serbian mestaruuteen. Syyskuussa 2009 Jokanović sai potkut ja Stevanović nousi Partizanin peräsimeen. Hän jätti seuran yllättäen huhtikuussa 2010 Partizanin pudottua Serbian cupin välierissä FK Vojvodinalle. Liigassa Partizan oli vahvasti matkalla mestaruuteen, jonka se myöhemmin keväällä voittikin.

Tammikuussa 2011 Stevanovićista tuli Ghanan maajoukkueen päävalmentaja. Ghana oli ollut ilman päävalmentajaa syyskuusta saakka. Stevanovićin johdolla Ghana eteni karsintalohkonsa voittajana ja ilman tappiota Afrikan mestaruuskisoihin 2012. Turnaukseen yhtenä voittajasuosikkina lähtenyt Ghana voitti alkulohkonsa tappiotta ja hävisi kisojen ensimmäisen ottelun vasta välierissä, kun Sambia yllätti Stevanovićin miehistön 1–0. Mitali jäi lopulta saamatta, kun Mali kaatoi joukkueen pronssiottelussa 2–0.  Maaliskuussa 2012 Stevanović sai potkut tehtävästään. 

Kesäkuussa 2013 Stevanovićista tuli kreikkalaisseura Verian päävalmentaja.  Pesti jäi hyvin lyhyeksi, sillä hän lähti seurasta elokuun lopussa kun liigaa oli pelattu vain kaksi kierrosta.  Syyskuussa hän allekirjoitti kaksivuotisen sopimuksen kiinalaisen Qingdao Jonoonin kanssa.  Seura putosi Stevanovićin johdolla Kiinan pääsarjatsa ja hän sai kauden jälkeen potkut. The profile for Goran Stevanovic

### Meriitit valmentajana

* Serbian mestaruus (2): 2008, 2009 (apuv.)
* Afrikan mestaruuskilpailut
**Neljäs: 2012

## Lähteet
Riian pörssi

**Riian pörssi** on Riiassa Latviassa toimiva pörssi. Se on Latvian ainoa pörssi. Pörssin omistaa Nasdaq, joka toimii operaattorina myös muun muassa Helsingin ja Tukholman pörsseissä.

Pörssi perustettiin 1993. Vuonna 2002 se yhdistyi Latvian Arvopaperikeskuksen kanssa. Samana vuonna konsernin osake-enemmistö myytiin HEX:lle. Seuraavana vuonna OM ja HEX yhdistyivät, ja OMHEX vaihtoi nimensä OMX:ksi 2004. Vuonna 2008 OMX siirtyi Nasdaqin omistukseen.

## Lähteet

## Aiheesta muualla
Nylund

**Nylund** on sukunimi. Tunnettuja nimen kantajia ovat:

*Alfons ”Ali” Nylund (1904–1959), suomalainen jalkapalloilija
*Camilla Nylund (s. 1968), suomalainen oopperalaulaja
*Dennis Nylund (s. 1985), suomalainen tanssija ja näyttelijä
*Emil Nylund (1897–1937), suomalainen jääkärivääpeli ja Viron armeijan vänrikki
*Emil Nylund (1881–1926), suomalainen soutaja
*Felix Nylund (1878–1940), suomalainen kuvanveistäjä
*Fernanda Nylund, o. s. *Jacobsen* (1878–1968), tanskalais-suomalainen taidemaalari
*Gunnar Nylund (1916–2002), suomenruotsalainen opettaja ja kirjailija
*Helge Nylund (s. 1930), suomalainen kuulantyöntäjä
*Jenniina Nylund (s. 1999), suomalainen jääkiekkoilija ja olympiamitalisti
*Jimi Nylund (s. 1997), suomalainen jääkiekkoilija
*Jukka Nylund (s. 1987), suomalainen muusikko ja näyttelijä
*Karolina Nylund (s. 1993), suomalainen käsipalloilija
*Kurt Nylund (1901–1980), suomalainen elokuvaleikkaaja, -tuottaja ja jalkapalloilija
*Mats Nylund (s. 1964), suomalainen kansanedustaja
*Mauritz Nylund (1925–2012), suomalainen runoilija, kriitikko ja kääntäjä
*Mauritz Nylund (1892–1941), suomalainen jääkärieverstiluutnantti
*Mats Nylund (s. 1964), suomalainen kansanedustaja
*Mikael Nylund (s. 1975), suomalainen yritysjohtaja
*Niclas Nylund (s. 1995), suomalainen autourheilija
*Niklas Nylund (s. 1964), suomenruotsalainen muusikko ja musiikkituottaja
*Onnar S. Nylund (1896–1959), suomalainen merikapteeni ja laivanvarustaja
*Ossian Nylund (1894–1939), suomalainen yleisurheilija
*Pekka Nylund (s. 1957), suomalainen kitaristi
*Selim A. Nylund (1875–1964), suomalainen kauppias ja Latvian varakonsuli
*Tom Nylund, suomalainen televisiotoimittaja ja juontaja
*Veikko Nylund (1895–1982), suomalainen kauppias ja yritysjohtaja, kauppaneuvos
*Ville Nylund (s. 1972), suomalainen jalkapalloilija.

## Kuvitteellisia Nylundeja
* Tobias "Topi" Nylund, televisiosarjassa *[[Salatut elämät]]*
Nyholm

**Nyholm** on muun muassa seuraavien henkilöiden sukunimi:

*Abel Nyholm (1845–1907), suomalainen kirkkoherra, valtiopäivämies ja suomentaja
*Aura Nyholm (s. 2005), suomalainen jalkapalloilija
*Erik S. Nyholm (1929–2025), suomalainen suurpetojen tutkija ja eräkirjailija
*Eugén Nyholm (1851–1901), suomalainen kirkkoherra
*Gustaf Nyholm (1820–1879), suomalainen kirkkoherra ja ennustusten laatija
*Gustaf Nyholm (1898–1946), suomalainen kuvanveistäjä ja pienoisveistosten suunnittelija
*Johan Nyholm (1881–1935), suomalainen soutaja
*Karl Nyholm (1879–1955), suomalainen taidemaalari
*Kurt Nyholm (1932–1996), kielitieteilijä ja professori, Åbo Akademin rehtori 1975–1978
*Olof Nyholm (1918–1940), suomalainen jääkiekkoilija
*Oscar Nyholm (s. 2004), suomalainen estejuoksija 
*Ragnhild Nyholm (1902–1994), suomalainen näyttelijä ja malli, Miss Suomi 1930 tai 1931
*Robert Nyholm (s. 1988), suomalainen jääkiekkoilija
*Tuomas Nyholm (s. 1976), suomalainen toimittaja.

## Entisenä nimenä

* Helinä Häkkänen, aik *Häkkänen-Nyholm* (s. 1971), psykologi, psykoterapeutti, dosentti ja tietokirjailija
Maakies

**Maakies** on yhdysvaltalainen Tony Millionairen luoma strippisarjakuva. Sarja on ilmestynyt vuodesta 1994 vaihtoehtolehdissä. 

## Suomennettu kokoelma
* 

## Lähteet

## Aiheesta muualla
* Viralliset sivut. 
* Harri Römpötti: Viinaa, väkivaltaa ja kakkahuumoria. Helsingin sanomat 27.12.2010.
* Janne Suominen: Juoppohulluuden ytimessä. Lumo 22.12.2010.
* Toni Jerrman: Kun oltiin Maakies. Tähtivaeltaja 1/2011.
Ala-arktinen

**Ala-arktinen** alue on Arktiksen osa. Sen pohjoispuolella on yläarktinen alue, jotka erotetaan toisistaan kasvillisuuden perusteella. Ala-arktisella alueella kasvaa vielä puuvartista kasvillisuutta, kuten pensaita, pajuja ja kanervia, joille yläarktisen alueen ilmasto on liian ankaraa. Ala-arktisen erottaa subarktisesta puolestaan puuraja, jonka eteläpuolella puut kasvavat vielä yli kaksimetrisiksi. Raja seuraa melko tarkasti lämpötilakäyrää, jonka eteläpuolella heinäkuun keskilämpötila on yli 10 astetta.

Ala-arktisella alueella heinäkuun lämpötila vaihtelee 4–12 asteen välillä. Tammikuun keskilämpötila puolestaan on Skandinavian −15 asteesta Siperian kylmimpien alueiden −50 asteeseen. Vuotuinen sadanta on 120–550 millimetriä. Koska vuoden keskilämpötila on pakkasen puolella, ala-arktisellakin on ikiroutaa.

## Lähteet
Metsätundra

**Metsätundra** tai **puistotundra** on tundraa muistuttava kasvillisuustyyppi. Metsätundralla kasvaa tundramaista matalaa kasvillisuutta ja puita tai metsäsaarekkeita kasvaa vain paikoitellen harvakseltaan. 

Metsätundra sijaitsee tundran ja boreaalisen vyöhykkeen eli taigan välissä, suurimmaksi osaksi napapiirin pohjoispuolella. Venäjällä metsätundra alkaa Kuolan niemimaalta ja jatkuu Venäjän läpi Kolymajoelle. Metsätundravyöhykkeen leveys on noin 20–200 kilometriä.

Metsätundran lämpösumma (vuorokaudet, jotka ylittävät +5&nbsp;°C) on alle 1&nbsp;300&nbsp;°C astevuorokautta. Sademäärä on alle 450&nbsp;mm. Kasvukauden pituus on 90–110 päivää. Puiden siemenet eivät useimmiten ehdi tuleentua, koska kesä on siihen metsätundralla liian lyhyt. Se on kasvillisuusvyöhykkeistä soistunein ja palsasoita on runsaasti.

Metsätundralla kasvaa runsaasti alpiinisen tyyppisiä ruohovartisia kasveja ja saroja sekä heiniä. Sammalia ja jäkälää kasvaa tyypillisesti runsaasti. Puuvartisia kasveja metsätundralla kasvaa yli 90 lajia: pääasiassa varpuja, mutta myös matalia pensaita. Puista metsätundralla kasvaa siperianlehtikuusia (*Larix sibirica*), siperiankuusia (*Picea obovata*) ja metsähaapaa (*Populus tremula*).

Metsätundra oli yleinen kasvillisuustyyppi jääkaudella. Sitä pidetään vain osin arktisena eli hemiarktisena. Suomessa metsä- tai puistotundraa vastaa lähinnä hemioroarktinen vyöhyke, jossa kasvaa harvakseltaan tunturikoivua ja vaivaiskoivua.

## Lähteet
Polskie Koleje Państwowe

**Polskie Koleje Państwowe SA** (PKP SA) eli **Puolan valtionrautatiet** on Puolan kansallinen rautatieyhtiö. PKP SA on itse asiassa **PKP Group** -nimisen yritysryppään emoyhtiö. Yritysrakenne muodostettiin 2001 laajemman, miltei samannimisen Puolan valtion rautatieyhtiön pohjalta; muutoksessa toteutettiin Euroopan unionin direktiivien vaatima ratahallinnon ja rautatieoperaattorin erottaminen toisistaan.

PKP Groupin kotipaikka on Varsova. Yhtiörypäs on Puolan merkittävimpiä työnantajia (noin 125 tuhatta työntekijää 2007) ja samalla Euroopan 4. suurin rautatieyhtiö.

## Yhtiörakenne
Emoyhtiö PKP SA:n alaisuudessa PKP Groupissa toimivat seuraavat yhtiöt:
* kaksi matkustajaliikenneyhtiötä (PKP Intercity S.A., PKP Szybka Kolej Miejska w Trójmieście sp. z o. o.)
* kaksi rahtiyhtiötä (PKP Cargo S.A., PKP Linia Hutnicza Szerokotorowa sp. z o. o.)
* useita rautatien rakenteisiin liittyvää yhtiötä (PKP Polskie Linie Kolejowe S.A., PKP Energetyka sp. z o. o., TK Telekom sp. z o. o., PKP Informatyka sp. z o.o.)
* useita muita rautatieliikennettä palvelevaa yhtiötä: Przedsiębiorstwo Napraw Infrastruktury sp. z o.o.,  WAGREM sp. z o.o., Gorzów Wagony sp. z o.o., CS Szkolenie i Doradztwo sp. z o.o., Natura Tour sp. z o.o., Polskie Koleje Linowe sp. z o.o., Drukarnia Kolejowa Kraków sp. z o.o., Kolejowe Zakłady Łączności sp. z o.o.

## Tärkeimpiä rautatieasemia
PKP Groupin osa, PKP Polskie Linie Kolejowe, vastaa muun muassa rautatieverkon ja rautatieasemien kunnosta. Tärkeimpään A-kategoriaan (yli 2 miljoonaa matkustajaa vuodessa) kuuluvat rautatieasemat:

* Bydgoszcz Główna
* Częstochowa
* Gdańskin päärautatieasema (Gdańsk Główny)
* Gdynian päärautatieasema (Gdynia Główna)
* Gliwice
* Katowicen rautatieasema
* Krakovan päärautatieasema (Kraków Główny)
* Opole Główne
* Poznańin päärautatieasema (Poznań Główny)
* Stargard Szczeciński
* Szczecin Główny
* Tczew
* Warszawa Centralna
* Warszawa Śródmieście
* Wrocławin päärautatieasema (Wrocław Główny)

## Liityntä naapurimaiden rataverkkoihin

Puolan valtionrautatiet toimii kansainvälisessä liikenteessä yhteistyössä naapurimaiden kanssa. Keski-Euroopassa raideleveys on yhteensopiva (1&nbsp;435&nbsp;mm), mutta Saksaan mentäessä sähköistetyn radan käyttöjännite poikkeaa – uusimmat veturityypit ovat kuitenkin yhteensopivia molempien järjestelmien kanssa eikä aikaisemmin välttämättömiä vaihtoja rajalla enää tarvita. Venäjän Kaliningradiin, Liettuaan, Valko-Venäjälle tai Ukrainaan liikuttaessa telejä ja vetureita joudutaan tyypillisesti vaihtamaan näiden maiden tsaarin ajan Venäjältä periytyvän raideleveyden (1&nbsp;520&nbsp;mm) takia. Osa naapurimaiden rautatieyhtiöistä liikennöi Puolaan tai Puolan läpi kulkevia junia:

* **Saksa**: Deutsche Bahn (DB),
* **Tšekki**: Tšekin rautatiet, České dráhy (ČD tai CD),
* **Slovakia**: Slovakian tasavallan rautatiet (),
* **Ukraina**: Ukrainan rautatiet () (UZ),
* **Valko-Venäjä**: Valko-Venäjän rautatiet (Belaruskaja Tšyhunka, БЧ),
* **Liettua**: Lietuvos geležinkeliai (LG) eli Liettuan rautatiet ja
* **Venäjä**: Venäjän rautatiet (),

## Lähteet

## Aiheesta muualla

* Puolan rautatiet, reittikarttoja  (pkp.pl)
Anne Karjalainen

**Anne Karjalainen** (o.s. **Nykänen**, s. 24. heinäkuuta 1970 Kaarlela) on keravalainen kaupunginvaltuutettu vuodesta 1993 ja kaupunginvaltuuston puheenjohtaja kaudella 2021–2025. Hän on sosialidemokraattisen puolueen jäsen ja Uudenmaan sosialidemokraatit ry:n varapuheenjohtaja. Hän on koulutukseltaan filosofian maisteri ja valmistunut vuonna 1996 Helsingin yliopistosta pääaineenaan matematiikka. Hän oli ehdolla eduskuntavaaleissa 2007 Uudenmaan vaalipiirissä ja sai 1&nbsp;890 ääntä, mutta ei tullut valituksi. Aluevaaleissa 2022 Karjalainen oli ehdolla Vantaan ja Keravan hyvinvointialueella, ja tuli valituksi aluevaltuustoon 1&nbsp;283 äänellä.

Vuonna 2009 Karjalainen valittiin Euroopan unionin Alueiden komiteaan, jossa hän jatkaa edelleen kaudella 2020–2025. Hän kuuluu komitean Talous- ja sosiaalivaliokuntaan, ECOS ja Alueellinen yhteenkuuluvuus valiokuntaan, COTER. Hän kuuluu komitean sosiaalidemokraattiseen PES-ryhmään.

## Lähteet

## Aiheesta muualla
* Kotisivut
Devilyn

**Devilyn** oli puolalainen death metal -yhtye, joka oli toiminnassa vuodet 1992–2007 Tarnówissa, Puolassa. Kappaleiden sanoitukset käsittelevät pimeyttä ja kuolemaa.

## Viimeinen tunnettu kokoonpano
* Łukasz "Bony" Lubon – kitara (1992–)
* Erian – kitara (2004–)
* Tomasz "Cyklon" Węglewski – bassokitara (2005–)
* Domin – rummut (2004–)

**Entiset jäsenet**
* Piotr – kitara (1992–1999)
* Marcin "Boroova" Borowiecki – kitara (1999–2000)
* Krystian "Dino" Wojdas – kitara (2000–2002)
* Andy Blakk – kitara (2003–2004)
* Kuba – rummut (1993–2000)
* Inferno – rummut (2000)
* Sebastian "Basti" Luszcek – rummut (2000–2002)
* Przemysław "Imp" Moszczyński – rummut (2002–2004)
* Novy – bassokitara, laulu (1992–2003)
* Cyprian Konador – bassokitara (2003–2005)
* Michal Laska – laulu (2003–2006)
* Michał "Barney" Bachrij – laulu (2006)

## Diskografia
;Studioalbumit
* 
* 
* 
* 

;Kokoelma-albumit
* 

;Demot
* 
* 

## Aiheesta muualla
*
3D-TV

**3D-TV** oli Suomen ensimmäiseksi ainoastaan 3D-television ohjelmia lähettäväksi aiottu ilmaisjakelukanava. 3D-TV esitti testilähetyksiä helmi-maaliskuussa 2011 osassa maata, antennitalouksissa kanavapaikalla 13. Varsinaiset lähetykset kanavan olisi pitänyt aloittaa syksyllä 2011. 3D-TV:n ohjelmisto koostui testilähetyksissä elokuvista, urheilusta, uutisista, dokumenteista ja lastenohjelmista sekä PC- ja konsolipelimaailmasta.

Sittemmin First 3D-TV on siirtynyt kehittämaan teknologiaa, joka mahdollistaisi laadukkaan 3D-kuvan lähettämisen ja vastaanoton antenni-, satelliitti- ja kaapeliverkoissa.

## 3D-tekniikka
3D-TV:n tekniikaksi oli valittu ColorCode-3D, jonka katsomiseen riittää kaksiväriset ColorCode-3D -lasit. ColorCode-tekniikassa vasemmalla silmällä katsotaan oranssinkeltaisen (amber) ja oikealla sinisen suodattimen läpi. Tuloksena on lähes normaalinvärinen kolmiulotteinen kuva

## Lähteet
Rane

**Rane** on suomalainen miehen ja naisen etunimi. Vuoden 2019 loppuun mennessä Rane-nimen on saanut noin 30–40 suomalaista miestä ja muutama nainen.

## Tunnettuja Rane-nimisiä

* Rane Carnegie, kanadalainen jääkiekkoilija
* Rane Raitsikka (oik. *Harri Antero Jäntti*), suomalainen kitaristi ja basisti
* Rane Vaskivuori, suomalainen sisustussuunnittelija ja tuotemuotoilija

## Kuvitteellisia Rane-nimisiä
* Rane, tamperelainen mieshenkilö Raptorin esittämässä kappaleessa *Rane*.  

## Lähteet
Jaakko Sivula

**Jaakko Juhani Sivula** (15. toukokuuta 1932 Hollola – 21. heinäkuuta 2022 Lahti) oli suomalainen kielentutkija, jonka tutkimuksen kohteena olivat etenkin affektinen sanasto, murteet ja leksikografia.

Sivula väitteli filosofian tohtoriksi Helsingin yliopistosta 1989 ja toimi saman yliopiston suomen kielen dosenttina 1990–1997. 

Hän oli Kotimaisten kielten tutkimuskeskuksen (ent. Sanakirjasäätiön) leksikografi 1957–, Suomen murteiden sanakirjan toimitussihteeri 1965–, ja tutkimus- ja suunnittelutoimiston (tai murretoimiston) toimistopäällikkö 1977–1995. Sivula toimi myös ylioppilastutkintolautakunnan äidinkielen sensorina 1967–2002.

## Julkaisuja
* Suomen murteiden sanakirja I–IV (toimitussihteerinä). Helsinki 
* Lintu soidessa sokea. Suomen murteiden kiimatermistö. Helsinki 1989
* “Sahlin olevaist”. Lahden seudun murresanasto. Helsinki 1991
* Hollolan murretta. Helsinki  1985
* Nordisk leksikografisk ordbok (toimituskunnan jäsenenä). Oslo 1997
* Epäorgaanisen kemian nimistö (IUPAC) (toimituskunnan jäsenenä). Helsinki 1982.

## Lähteet
Andrei Zelentsov

**Andrei Ivanovitš Zelentsov** (; ) oli neuvostoliittolainen prikaatinkomentaja, joka tunnetaan erityisesti Suomussalmen taisteluiden 163. divisioonan komentajana talvisodassa. 

## Henkilökuva
Zelentsov syntyi Nižni Novgorodissa Volgan varrella vuonna 1896. Hän aloitti sotilasuransa Venäjän keisarikunnan armeijassa Aleksandrovin sotaopistossa vuonna 1915 ja valmistui vuonna 1917 Kiovan ilmailukoulusta lentäjä-tähystäjäksi ja yleni samalla luutnantiksi. Zelentsov liittyi 7. maaliskuuta 1918 vapaaehtoisesti puna-armeijaan ilmailuopettajaksi. Hän toimi rykmentinkomentajana vuosina 1922–1927 ja sen jälkeen Moskovan sotilaspiirin esikunnassa vuoteen 1931 saakka. Zelentsov suoritti Sota-akatemian iltaopiskeluna ja valmistui vuonna 1932. Hän toimi taktiikanopettajana jatkokursseilla vuosina 1931–1936 ja hänet ylennettiin everstiksi 4. joulukuuta 1935. 

## Talvisota
Talvisodassa Zelentsov komensi Suomussalmen taisteluissa Neuvostoliiton 163. divisioonaa, jonka tehtävänä oli vallata ensin Suomussalmi ja jatkaa etenemistä kohti Oulua katkaistakseen Suomen, jolloin Suomi olisi menettänyt maayhteyden Ruotsiin. Zelentsovin divisioona ei kuitenkaan operaatiossaan onnistunut, vaan joutui vetäytymään Suomumussalmelta joulukuun lopulla 1939. Zelentsovin divisioonan apuun oli tulossa Neuvostoliiton 44. divisioona, jonka suomalaiset kuitenkin tuhosivat lähes kokonaan. 

## Toinen maailmansota
Talvisodan jälkeen Zelentsov nimitettiin Neuvostoliiton 88. jalkaväkidivisioonan komentajaksi 14. kesäkuuta 1940 ja hänet ylennettiin samana päivänä kenraalimajuriksi. Zelentsov kaatui jatkosodassa Suomen vastaisella rintamalla Louhessa 15. elokuuta 1941 Saksan ilmavoimien syöksypommittajan iskussa. Hänet on haudattu Murmanskiin.

## Lähteet
*
Kiryl Hatavets

**Kiryl Valerjevitš Hatavets** (, ; s. 25. kesäkuuta 1991 Minsk, Valko-Venäjän SNT, Neuvostoliitto) on valkovenäläinen jääkiekkopuolustaja, joka pelaa KHL-joukkue Dinamo Moskovassa. Eliteprospects.com -sivuston Matias Strozykin mukaan hän on hyökkäävä puolustaja, joka luistelee, pelaa kiekollisena ja laukoo hyvin. Hatavetsilla on kuitenkin kehitettävää fysiikassa.

## Ura
### Seuraura
Hatavets on Junost Minskin kasvatti. Hän debytoi miesten peleissä 16-vuotiaana pelattua kauden 2007–2008 Valko-Venäjän toiseksi korkeimmalla sarjatasolla Vyšeišaja ligan Junior Minskissä. WHL-joukkue Brandon Wheat Kings varasi Hatavetsin 39. pelaajana , mutta Hatavets ei kuitenkaan koskaan siirtynyt CHL:ään. Hän siirtyi kuitenkin Pohjois-Amerikkaan ja pelasi vuodet 2008–2010 Shattuck St. Mary'sin lukiojoukkueessa.

Tampa Bay Lightning varasi Hatavetsin seitsemännellä kierroksella 183. pelaajana .  hänet varasi myös KHL-joukkue Dinamo Minsk ensimmäisellä kierroksella 18. pelaajana. Hatavets kävi vuodet 2010–2014 Cornellin yliopistoa. NHL-kauden 2012–2013 siirtotakarajalla, huhtikuussa 2013 Lightning kauppasi hänen pelaajaoikeutensa Chicago Blackhawksiin, josta vaihtokaupassa toiseen suuntaan siirtyi Philippe Paradis. Hatavets ei lopulta tehnyt NHL-sopimusta ja siirtyi viimeisen yliopistokautensa 2013–2014 päätteeksi, huhtikuussa 2014 vapaana agenttina amatööritry-out -sopimuksella AHL-joukkue Milwaukee Admiralsin paitaan. Hän pelasi siellä yhden ottelun.

Heinäkuussa 2014 Hatavets teki vuoden mittaisen AHL-sopimuksen Rockford IceHogsin kanssa. Hän pelasi suurimman osan kaudesta 2014–2015 kuitenkin ECHL-joukkue Indy Fuelin paidassa ja pelejä IceHogsissa kertyi 12 runkosarja- ja kahdeksan playoff-ottelun verran. Kesäkuussa 2015 Hatavets teki vuoden mittaisen jatkosopimuksen joukkueen kanssa. Hän nousi kaudella 2015–2016 joukkueen varakapteeniksi. Hatavets pelasi koko kauden AHL:ssä.

Kaudeksi 2016–2017 Hatavets palasi kotimaahansa ja siirtyi vuoden mittaisella sopimuksella Dinamo Minskin KHL-joukkueeseen.

### Maajoukkueura
Hatavets pelasi MM-kilpailuissa vuosina 2010, 2011, 2014 ja 2016. Hän debytoi ensimmäisessä turnauksessa vain 18-vuotiaana. Vuosina 2010 ja 2011 hän pelasi alle 20-vuotiaiden I-divisioonan MM-kilpailuissa ja voitti molemmista turnauksista lohkohopeaa. Jälkimmäisessä turnauksessa Hatavets toimi Valko-Venäjän varakapteenina. 

Hatavets pelasi myös alle 18-vuotiaiden MM-kilpailuissa vuosina 2008 ja 2009, joista jälkimmäinen turnaus eteni I-divisioonassa. Turnaus päättyi A-lohkon kultaan ja taas Valko-Venäjän nousuun A-sarjaan.

## Muuta
Hatavetsin pikkuveli Grigori pelaa Shattuck St. Mary'sin joukkueessa.

## Tilastot

## Lähteet
*
*

### Viitteet
Kahluusyvyys

**Kahluusyvyys** on ajoneuvon ominaisuus, joka ilmaisee kuinka syvässä vedessä sillä on mahdollista kulkea.

Kahluusyvyys on olennainen tekijä ajoneuvon maastoliikkuvuuden kannalta. Maastoajoneuvoissa sitä on parannettu muun muassa moottorin sytytysjärjestelmän suojauksella ja moottorin ilmanottojärjestelmään lisätyllä snorkkelilla.

## Lähteet
Anger

**Anger** on puolalaisen death metal -yhtye Devilynin ensimmäinen studioalbumi, joka on julkaistu vuonna 2001.

## Kappalelista
#
#
#
#
#
#
#
#
#
#
#

## Kokoonpano
* Piotr – kitara
* Łukasz "Bony" Lubon – kitara
* Novy – bassokitara
* Kuba – rummut

## Lähteet

## Aiheesta muualla
* 
*
Eräänä iltana sodan jälkeen

**Eräänä iltana sodan jälkeen** (, ) on kambodžalainen elokuva vuodelta 1998. Se on esitetty Suomessa televisiossa nimellä *Eräänä iltana sodan jälkeen*. Se kertoo nuorista miehistä, jotka palaavat Phnom Penhiin sodan jälkeen, ja yrittävät sopeutua siviilielämään. Elokuva esitettiin Cannesin elokuvajuhlilla.

## Näyttelijät

Lähde: 

## Lähteet
Karel Doorman (täsmennyssivu)

**Karel Doorman** tarkoittaa seuraavia asioita:

*Karel Doorman (1889–1942), hollantilainen amiraali
;Alankomaiden laivasto
*Karel Doorman -luokka, Alankomaiden laivaston ohjusfregattien kokoluokka
*Hr. Ms. Karel Doorman (QH1), lentotukialus
*Hr. Ms. Karel Doorman (R81), lentotukialus
*Hr. Ms. Karel Doorman (F827), Karel Doorman -luokan ohjusfregatti
*Zr. Ms. Karel Doorman (A833), huoltoalus
Mäkihyppy talviolympialaisissa 1932

**[[Talviolympialaiset 1932|Lake Placidin talviolympialaisissa 1932]]** kilpailtiin **[[Mäkihyppy|mäkihypyssä]]** perjantaina 12. helmikuuta. Laji oli mukana olympialaisten ohjelmassa kolmannen kerran, eli mäkihypyssä oli kisattu talviolympialaisten alusta alkaen. Osallistujia oli 34 kymmenestä maasta. Kilpailupaikkana toimi Intervales Ski-hill -hyppyrimäki.

Lake Placidin mäkihyppykilpailu oli Norjan dominointia. Birger Ruud, Hans Beck ja Kåre Walberg ottivat maahan kolmoisvoiton, minkä lisäksi edellisten talviolympiakisojen hopeamitalisti Sigmund Ruud oli seitsemäs. Myös yhdysvaltalaishyppääjistä kolme neljästä maan edustajasta oli syntyjään Norjasta. Heistä parhaiten menestyi viidenneksi sijoittunut Caspar Oimoen (synt. Kasper Øimoen). Hän oli syntynyt Norjassa ja asunut siellä nuorukaiseksi asti.

## Kilpailupaikka

Kilpailu käytiin Lake Placidissa Intervales Ski-hill -hyppyrimäessä. Mäki valmistui vuonna 1920, ja sitä laajennettiin vuonna 1927. Teräksestä valmistetun hyppyrimäen k-piste oli 61 metrissä.

## Kilpailutapahtumat
Kilpailun järjestämistä vaikeutti lumipula, joka ei kuitenkaan estänyt kilpailua muualta tuodun lumen ansiosta. 10&nbsp;000 katsojaa seurasi, kuinka kilpailijat suorittivat kaksi hyppyä. Hyppyjen pituuksien ja tyylipisteiden yhteistulos ratkaisi voittajan.

Ensimmäisen hyppykierroksen jälkeen johdossa oli norjalainen Hans Beck. Hänen 71,5 metriä kantanut hyppynsä oli pisteiden valossa koko kilpailun paras. Toisena oli edellisvuoden maailmanmestari, norjalainen Birger Ruud. Kolmantena oli ruotsalainen Sven Eriksson 65,5 metriä kantaneella hypyllään. Näiden kolmen takana mitaleista kykeni kilpailemaan ainakin neljä hyppääjää. Yhdysvaltain norjalaissyntyinen Mikkelsen hyppäsi pitkälle (68,0 m), mutta kaatui alastulossa ja loukkaantui.

Toisella hyppykierroksella Beck yritti varmistaa voittonsa riskittömällä hypyllä, joka kantoi 63,5 metriä. Ruud taasen antoi kaikkensa ja hyppäsi kilpailun toiseksi eniten pisteitä tuoneen hypyn, joka kantoi tasan 69 metriä. Tämä riitti Beckin ohittamiseen 1,1 pisteellä. Tiukan pronssikamppailun voitti Norjan Walberg, jonka onnistui ohittaa Ruotsin Eriksson 0,6 pisteellä. Yhdysvaltain Oimoen hyppäsi toisella kierroksella 67,5 metriin, mikä nosti hänet kotiyleisön edessä viidenneksi.

## Lopputulokset

(k) = kaatunut hyppy

## Lähteet
Kalyan

**Kalyan** () on kaupunki Maharashtran osavaltiossa Intiassa. Kaupungissa asui 1&nbsp;193&nbsp;512 ihmistä vuonna 2001 väestönlaskennan mukaan. 

## Lähteet
Pimpri-Chinchwad

**Pimpri-Chinchwad** () on kaupunki Maharashtran osavaltiossa Intiassa. Kaupungissa asui 1&nbsp;012&nbsp;472 ihmistä vuonna 2001 väestönlaskennan mukaan. 

## Lähteet

## Aiheesta muualla
Prince Georgen rautatieasema

**Prince Georgen rautatieasema** on rautatieliikennepaikka Prince Georgen kaupungissa, Brittiläisen Kolumbian provinssissa Kanadassa. Nykyisin ainoa matkustajajuna asemalta on Via Railin Skeena, joka kulkee Albertassa sijaitsevasta Jasperista Tyynenmeren rannalla sijaitsevaan Prince Rupertin. Juna pysähtyy yön ajaksi Prince Georgessa ja jatkaa matkaa seuraavana aamuna. Matkustajien täytyy ennakkoon varata hotellihuoneensa kaupungista. Skeena kulkee kolmasti viikossa molempiin suuntiin.

Rautatieyhtiö Grand Trunk Pacific Railway rakensi 1900-luvun alussa mantereen ylittävää rautatietä, joka saavutti alueen vuonna 1913 ja ensimmäinen juna saapui 30. tammikuuta 1914. Prince Georgen kaupunki perustettiin seuraavana vuonna. Asemarakennus valmistui vasta vuonna 1922.

## Lähteet
Bill Walsh

**William Ernest ”Bill” Walsh** () oli yhdysvaltalainen amerikkalaisen jalkapallon valmentaja. Hän on tunnettu San Francisco 49ersin 1980-luvun menestyksen arkkitehtina sekä hyökkäyksen syöttöpelaamisen kehittäjänä. Walshin kehittämä hyökkäysjärjestelmä (West Coast offense) oli aikanaan vallankumouksellinen ja on yhä suosittu NFL:ssä.

Walsh syntyi Los Angelesissa ja kasvoi Kaliforniassa. Hän urheili yliopistotasolla amerikkalaisessa jalkapallossa sekä nyrkkeilijänä. Valmennusura alkoi high school -tasolta ja jatkui yliopistotasolla. NFL:ään hänet palkkasi Al Davis vuonna 1966 Oakland Raidersin apuvalmentajaksi. Sieltä hän siirtyi Cincinnati Bengalsiin vuonna 1968, jossa hän sai oppia legendaariselta Paul Brownilta. Vuonna 1975 Walshia ei nimetty Brownin seuraajaksi ja hän erosi hyökkäyksen koordinaattorin tehtävästä. Valmennettuaan vuoden San Diego Chargersin organisaatiossa Walsh sai ensimmäisen päävalmentajan pestinsä Stanfordin yliopistojoukkueesta. Kahden menestyksekkään vuoden jälkeen San Francisco 49ers palkkasi Walshin uudeksi päävalmentajakseen kaudelle 1979.

Walshin kaksi ensimmäistä kautta NFL:ssä olivat vaikeita, sillä voittoja kertyi yhteensä vain kahdeksan kappaletta. Walsh kuitenkin uusi joukkuetta voimakkaasti ja rakensi koko organisaation uudestaan. Hyökkäyksen johtajaksi draftattiin vuonna 1980 pelinrakentaja Joe Montana ja puolustuksen johtajaksi vuonna 1981 Ronnie Lott. Walshin kolmas kausi 49ersin peräsimessä sujuikin loistavasti ja päättyi Super Bowl -mestaruuteen. Loppuottelussa kaatui Cincinnati Bengals.
  
Walshin johdolla 49ersista kehittyi 1980-luvun menestysjoukkue, joka uusi mestaruutensa kausilla 1984 ja 1988. Lisäksi Walshin seuraaja George Seifert johdatti 49ersin mestariksi kausina 1989 ja 1994. Walshin apuvalmentajista kehittyi myös useita NFL:n menestysvalmentajia kuten: Seifert, Mike Holmgren, Mike Shanahan, Brian Billick ja Dennis Green.

Bill Walsh erosi 49ersin päävalmentajan tehtävästä 1988. Hän palasi kuitenkin organisaatioon vuonna 1999 toimitusjohtajaksi kolmen kauden ajaksi. Vuosina 2002-2004 hän toimi vielä konsultin roolissa. Vuosina 1992-1994 Walsh valmensi Stanfordin yliopistojoukkuetta. Bill Walsh kuoli leukemiaan 30. heinäkuuta 2007 kotonaan Woodsidessa, Kaliforniassa.

Walsh valittiin Pro Football Hall of Fameen vuonna 1993.

## Kirjallisuutta
* Bill Walsh and Glenn Dickey, Building a Champion: On Football and the Making of the 49ers. St Martin's Press, 1990. ().
* Bill Walsh, Brian Billick and James A. Peterson, Finding the Winning Edge. Sports Publishing, 1998. ().
* Bill Walsh with Steve Jamison and Craig Walsh, The Score Takes Care of Itself: My Philosophy of Leadership. Penguin Group Publishing, 2009 ().

## Lähteet

## Aiheesta muualla
*Bill Walsh San Francisco Chroniclen verkkosivuilla
Kalliohuuhkaja

**Kalliohuuhkaja** (*Bubo bengalensis*) on pöllöihin kuuluva lintu. Sitä on aiemmin pidetty huuhkajan alalajina *Bubo bubo bengalensis*, mutta nykyisin se on IUCN:n luettelossa oma lajinsa. Sen elinalue on Etelä-Aasiassa Intiassa, Nepalissa ja Pakistanissa. Sen elinpiiriä ovat lämpimän ja kuuman vyöhykkeen kuivat metsät ja pensaikot mäkisillä ja kallioisilla alueilla, ja yleensä niitä näkee pareittain. Sillä on voimakas värähtelevä kumea ääni, joka kuuluu aamu- ja iltahämärissä. Se on tyypillinen iso pöllö, ja sillä on korvatupsut. Sen värityksessä on läiskittäistä ruskeaa ja harmaata, ja kurkussa on valkea läiskä, jossa on pieniä mustia juovia. Ulkonäöltään se muistuttaa hyvin paljon euraasialaista huuhkajaa.

Kalliohuuhkajan elinympäristön kuvailu on hyvin mutkikasta runsaan vaihtelevuuden vuoksi. Sen elinaluetta on Himalajan eteläpuolinen Intia 1&nbsp;524 metrin korkeuteen saakka. Se karttaa kosteita ikivihreitä metsiä ja hyvin kuivia alueita.

Lintuun liittyy paljon taikauskoa. Kuten monia suuria pöllöjä, kalliohuuhkajaakin pidetään sen elinalueella pahan enteenä. Sen vangitsemiseen ja tappamiseen on nähty liittyvän joukko rituaaleja. Intian lain mukaan kalliohuuhkajan vangitseminen on kiellettyä, mutta laittomat markkinat edistävät salametsästystä.

## Lähteet

## Aiheesta muualla
*
*Internet Bird collection
Somero (lehti)

**Paikallislehti Somero** on Somerolla kaksi kertaa viikossa ilmestyvä 1924 perustettu paikallislehti. Lehteä julkaisee Paikallislehti Somero, jonka omistaa ''Salon Seudun Sanomat''. Lehden tarkastettu levikki vuonna 2015 oli 5&nbsp;013 Lehti ilmestyy myös verkkolehtenä. Julkaisija oli aiemmin Sanomalehti Oy Somero. Lehti ilmestyy myös äänilehtenä. Someron ohella lehti leviää osiin Tl Koskea, Kiikalaa, Kuusjokea ja Tammelaa sekä entistä Nummi-Pusulan kunnan aluetta Lohjalla.

Lehden päätoimittaja on ollut vuodesta 2012 Sari Merilä. Aiemmin päätoimittajina ovat toimineet Toivo Soini (1924), Lauri Sariola (1924–1940), Kustaa Hossi (1940–1953), Matti Soini (1953–1983), Teuvo Nurmi (1983–1999), Seppo Kummala (1999–2006) ja Kirsi Seppälä (2006–2012).

*Somero*-lehden pilapiirtäjänä on toiminut pitkään Heikki Paakkanen, jonka *Somero*-lehdessä julkaistuja pilapiirroksia on ilmestynyt kirjamuodossa kokoelmina.

Myös sarjakuvan Viivin ja Wagner piirtäjänä tunnetuksi tulleen Jussi "Juba" Tuomolan ensimmäinen julkaistu strippisarjakuva nimeltä *Vauhti-Virtanen* ilmestyi *Somero*-lehdessä lyhyen aikaa vuosina 1983–1984. Julkaisukanavan keksi hänen somerolainen mummonsa Aira Tuomola.

## Lähteet

## Aiheesta muualla
*
Mira-Bhayandar

**Mira-Bhayandar** () on kaupunki Maharashtran osavaltiossa Intiassa. Kaupungissa asui 520&nbsp;388 ihmistä vuonna 2001 väestönlaskennan mukaan. Mira-Bhayandar sijaitsee Mumbain läheisyydessä.

## Lähteet
Ulhasnagar

**Ulhasnagar** () on kaupunki Maharashtran osavaltiossa Intiassa. Kaupungissa asui 473&nbsp;731 ihmistä vuonna 2001 väestönlaskennan mukaan. Kaupunki sijaitsee Kalyanin kaupungin läheisyydessä noin 60 kilometriä koilliseen Mumbaista.

## Lähteet
HMS Hare (J389)

**HMS Hare** (viirinumero J389) Britannian kuninkaallisen laivaston Algerine-luokan miinanraivaaja.

## Valmistus

Alus tilattiin 30. huhtikuuta 1942 Harland and Wolffin telakalta Belfastista Pohjois-Irlannista, missä köli laskettiin 27. marraskuuta 1943 telakkanumerolla 1209. Alus laskettiin vesille 20. kesäkuuta 1944 ja valmistui 10. marraskuuta.

## Palvelus
Palvelukseen otettaessa alus määrättiin 10. miinanraivaajalaivueeseen, jonka muut alukset olivat *[[HMS Courier (J349)|HMS Courier]]*, *[[HMS Felicity]]*, *[[HMS Golden Fleece]]* ja *[[HMS Serene (J354)|HMS Serene]]*. Koeajojen ja varustaminen päätyttyä alus siirrettiin miehistön koulutukseen Tobermoryyn, josta se lähti joulukuussa Grantoniin miinanraivauskoulutukseen.

Tammikuussa 1945 alus oli Firth of Forthissa *[[HMS Jewel (J390)|HMS Jewelin]]* ja *[[HMS Wave (J385)|HMS Waven]]* kanssa koulutuksessa, jonka päätyttyä se liittyi laivueeseensa. Alus siirtyi helmikuussa Scapa Flowhun laivueessaan, johon oli liitetty myös aiemmin mainitut kaksi alusta. Laivue raivasi reitin miinakentän läpi helpotettaessa pääsyä Scapa Flowhun.

Alus lähti 21. helmikuuta laivueen kanssa muodostaen operaatio Shredin Force 3:n. Laivue palasi 23. helmikuuta Scapa Flowhun, mistä se jatkoi matkaansa edelleen Grantoniin. Alus siirrettiin 22. maaliskuuta laivueen mukana Harwichiin raivaamaan Noren alueen miinakenttiä. Laivue raivasi huhtikuussa Pohjanmeren eteläosan miinoitteita, jotta varmistettaisiin saattueiden turvallinen matka Antwerpenin ja Thamesin suiston välillä.

Alus liitettiin toukokuussa *Felicityn* ja *Serenen* kanssa 18. miinanraivaajalaivueeseen raivaamaan Rotterdamin sataman edustaa operaatio Fireballissa. Alukset palasivat kesäkuussa omaan laivueeseensa, joka oli Cuxhaveniin miinanraivaukseen.

Alus oli huollettavana elokuusta alkaen, kunnes se lokakuussa lähti 10. miinanraivaajalaivueen mukana Singaporeen. Alus raivasi Singaporen lähialueita ja Indonesian satamia. Myöhemmin alus sijoitettiin raivaamaan Hongkongiin.

Syyskuussa 1946 alus palasi kotimaahan. Sen saavuttua Harwichiin alus poistettiin palveluksesta ja sijoitettiin reserviin. Alus sijoitettiin poistolistalle 1959.

## Nigerian laivasto
Nigeria osti 1959 aluksen, joka nimettiin 21. heinäkuuta *Nigeriaksi*. Alus  palveli Nigerian laivaston lippulaivana, kunnes se palautettiin 1962 Britannialle. Aluksen saavuttua Britteinsaarille se sijoitettiin poistolistalle. Alus myytiin BISCOlle, joka siirsi romuttamisen Metal Industriesille Faslaneen. Alus saapui 6. marraskuuta hinattuna Faslaneen romutettavaksi.
 
## Lähteet
*
*
*

### Viitteet